JAS รายได้ไตรมาส 1 โต! จัดงบฯ 415 ลบ.แจกปันผลรอบใหม่
JAS รายได้ไตรมาส 1 โต! จัดงบฯ 415 ลบ.แจกปันผลรอบใหม่
JAS รายได้ไตรมาส 1 โต! จัดงบฯ 415 ลบ.แจกปันผลรอบใหม่
8 พ.ค. 2563

บริษัทจัสมิน อินเตอร์เนชั่นแนล จำกัด (มหาชน) หรือ JAS ประกาศผลการดำเนินงานไตรมาส 1/63 มีผลการดำเนินงานดังนี้

โดยในไตรมาส 1/63 บริษัทมีรายได้รวมบริษัทฯ และบริษัทย่อยมีรายได้รวมจากการดำเนินงานในไตรมาส 1 ปี 2563 จำนวน 4,766 ล้านบาท เมื่อเทียบกับไตรมาส 1 ปี 2562 ซึ่งรายได้รวมจากการดำเนินงานอยู่ที่ 4,588 ล้านบาท เพิ่มขึ้นร้อยละ 4 โดยรายได้ส่วนใหญ่มาจากบริษัท ทริปเปิลที บรอดแบนด์ จำกัด (มหาชน) (TTTBB)
ทั้งนี้ในไตรมาส 1 ปี 2563 ลูกค้าที่ใช้บริการของบริษัท ทริปเปิลที บรอดแบนด์ จำกัด (มหาชน) (3BB) เพิ่มขึ้นสุทธิ(Net Additional Subscriber) จำนวน 61,597 ราย ทำให้ณ สิ้นไตรมาส 1 ปี 2563 จำนวนลูกค้าที่ใช้บริการ 3BB อยู่ที่ 3.24 ล้านราย
นอกจากนี้ ที่ประชุมคณะกรรมการบริษัท ครั้งที่ 8/2563 ของฯ ในวันที่ 8 พฤษภาคม 2563 ได้มีมติอนุมัติให้จ่ายเงินปันผลระหว่างกาลของบริษัทฯ จากกำไรสะสมยังไม่จัดสรร ณ 31 มีนาคม 2563 ให้แก่ผู้ถือหุ้นสามัญทั้งหมดจำนวน 8,314,955,764 หุ้น ในอัตราหุ้นละ 0.05 บาท รวม จ่ายเงินปันผลทั้งสิ้นจำนวน 415,747,788.20 บาท
ทั้งนี้ บริษัทฯ จะกำหนดรายชื่อผู้ถือหุ้นที่มีสิทธิได้รับเงินปันผลระหว่างกาลดังกล่าว (วัน Record Date) ในวันที่ 22 พฤษภาคม 2563 และมีกำหนดจ่ายเงินปันผลระหว่างกาลในวันที่ 5 มิถุนายน 2563